Resep: Beesfilet met geroosterde knoffelroom en beet-en-lemoen-slaai - Maroela Media
Beet kan nie “beet-er” vir jou wees nie. Jou smaakknoppies kan dit dalk haat, maar jou are sal mal wees daaroor omdat dit so hoog is in nitrate (wat in nitriete omgeskakel word deur die bakterieë in jou mond). Nitriete help jou are vergroot, wat bloedvloei en suurstofopname verbeter. Om hierdie rede word beet beskou as een van die antwoorde op medikasievrye behandeling van bloeddruk. Boonop is dit propvol kalium, anti-oksidante en oplosbare vesel, wat alles saamwerk om hartkwale te bestry.
500 g vryloop-beesfilet, al die senings afgesny
1 t varsgemaalde peper
3 of 4 knoffelhuisies
2 lemoene, geskil en gesny
100 g klaar voorbereide beet, geskil en in kwarte gesny
20 g uiespruite
25 ml rysasyn
Verhit ŉ groot pan, gooi olyfolie oor die filet en geur met sout en peper.
Braai die filet bruin aan al die kante en plaas in die oond vir nog 20 minute of tot dit so gaar is soos jy daarvan hou.
Terwyl die filet in die oond is, braai die knoffelhuisies in ŉ klein pannetjie met 50 ml olyfolie tot dit goudbruin is.
Kook die room in ŉ ander klein kastrolletjie af tot dit met die helfte verminder het. As dit wil oorkook, klits dit net effens. Voeg die knoffelhuisies by die room terwyl dit afkook. Voeg die grasuie by die room.
Meng die lemoensap, asyn en olyfolie in ŉ klein bakkie en geur met sout en peper.
Pak die roket uit op ŉ mooi opdienbord, gevolg deur die lemoene, beet, gekrummelde feta, slaaisous, uiespruite en kruisement.
Haal die filet uit die oond en wag ŉ paar minute voordat jy dit opsny. Bedien die knoffelroomsous oor die gesnyde beesfilet.
Deel van: Gesondheid, Vleis en seekos
Ai ek hou van beet en die smaak en alles, maar kook, die doen ek nie, wat ‘n gemors, alles is pienk; kastrol alles. Dankie tog vir Woolies se klaar bereides stukkies, wel duur, maar ek betaal met ‘n glimlag. Hierdie klink vreklekker maar ek is lui deesdae, enigiets met meer as so 3-4 bestanddele doen ek nie.
Net toe ek myself min of meer oortuig het om die vegetariese roete te begin loop, kom hierdie resep op my pad. Dit laat my goeie voornemens soos mis voor die son verdwyn. Ek wonder nou of my vleislus dieper gesetel is as wat ek vermoed.